CELEX: 32015R0448
Language: fi
Date: 2015-03-17 00:00:00
Title: Komission täytäntöönpanoasetus (EU) 2015/448, annettu 17 päivänä maaliskuuta 2015 , erityisten eläinten terveyttä koskevien sääntöjen vahvistamisesta EXPO Milano 2015 -näyttelyyn tarkoitettujen Japanista tulevien tiettyjen eläinperäisten tuotteiden unionin alueelle tuontia varten  ETA:n kannalta merkityksellinen teksti

18.3.2015   
            
            
               FI
            
            
               Euroopan unionin virallinen lehti
            
            
               L 74/24
            
         KOMISSION TÄYTÄNTÖÖNPANOASETUS (EU) 2015/448,
   annettu 17 päivänä maaliskuuta 2015,
   erityisten eläinten terveyttä koskevien sääntöjen vahvistamisesta EXPO Milano 2015 -näyttelyyn tarkoitettujen Japanista tulevien tiettyjen eläinperäisten tuotteiden unionin alueelle tuontia varten
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan 5 kohdan kolmannen luetelmakohdan, 9 artiklan 2 kohdan b alakohdan sekä 9 artiklan 4 kohdan,
   sekä katsoo seuraavaa:
   
               (1)
            
            
               Italia isännöi maailmannäyttelyä nimeltä ”EXPO Milano 2015”, joka järjestetään Milanossa 1 päivästä toukokuuta31 päivään lokakuuta 2015. Näyttelyn keskeisenä teemana on planeetan ruokkiminen (”Feeding the planet – Energy for life”).
            
         
               (2)
            
            
               Lupa viedä eläinperäisiä tuotteita unioniin myönnetään kolmansille maille lukuisten unionin lainsäädännössä säädettyjen vaatimusten perusteella; niissä otetaan huomioon eläinten terveyteen ja kansanterveyteen liittyvät huolenaiheet. Kaikkia eläinperäisiä tuotteita, jotka tulevat EXPO Milano 2015 -näyttelyyn osallistuvista maista, ei kuitenkaan ole lupa tuoda unionin alueelle.
            
         
               (3)
            
            
               Sen vuoksi komission täytäntöönpanoasetuksella (EU) 2015/329 (2) vahvistettiin tiettyjä poikkeuksia tuontia koskeviin unionin terveysvaatimuksiin, jotta voitiin sallia tiettyjen eläinperäisten tuotteiden tuonti unionin alueelle yksinomaan niiden käyttämiseksi EXPO Milano 2015 -näyttelyssä.
            
         
               (4)
            
            
               Japania ei ole mainittu komission asetuksen (EU) N:o 206/2010 (3) liitteessä II olevassa luettelossa kolmantena maana, josta kotieläiminä pidettyjen sikaeläimien tuoreen lihan tuonti unionin alueelle on sallittua.
               Japani on mainittu komission päätöksen 2007/777/EY (4) liitteessä II olevan 2 osan luettelossa kolmantena maana, josta kotieläiminä pidetyistä sikaeläimistä saatujen tiettyjen lihavalmisteiden sekä käsiteltyjen mahojen, rakkojen ja suolten tuonti unionin alueelle on sallittua, kunhan niille on tehty erityiskäsittely ”B”, sellaisena kuin se on määriteltynä kyseisen liitteen 4 osassa.
            
         
               (5)
            
            
               Japani on pyytänyt, että sille myönnettäisiin lupa tuoda unionin alueelle – yksinomaan EXPO Milano 2015 -näyttelyssä tapahtuvaa käyttöä varten – kotieläiminä pidettyjen sikaeläimien tuoretta lihaa ja kotieläiminä pidetyistä sikaeläimistä saatuja tiettyjä lihavalmisteita sekä käsiteltyjä mahoja, rakkoja ja suolia, joille on tehty muu kuin erityiskäsittely eli käsittely ”A”, sellaisena kuin se on määriteltynä päätöksen 2007/777/EY liitteessä II olevassa 4 osassa.
            
         
               (6)
            
            
               Kyseisten eläinperäisten tuotteiden katsotaan seuraavassa luetelluista syistä tarjoavan riittävät eläinten terveyttä koskevat takeet, kun on kyse niiden tuomisesta EXPO Milano 2015 -näyttelyalueelle siten kuin asetuksessa (EU) 2015/329 määritellään. Japani raportoi asianmukaisesti eläimissä ilmenevistä taudinpurkauksista Maailman eläintautijärjestölle. Afrikkalaisen sikaruton esiintymistä ei ole koskaan raportoitu Japanissa, karjaruton esiintymistä ei ole raportoitu Japanissa vuoden 1922 jälkeen, sian vesikulaaritautia vuoden 1975 jälkeen, klassista sikaruttoa vuoden 1992 jälkeen eikä suu- ja sorkkatautia vuoden 2010 jälkeen. Lisäksi kyseiset tuotteet täyttävät kansanterveyttä koskevat Japanin vaatimukset ja kelpaavat ihmisravinnoksi Japanissa. EXPO Milano 2015 on myöskin tilapäinen tapahtuma, ja asetuksessa (EU) 2015/329 säädetään tiukoista valvontatoimenpiteistä sellaisia eläinperäisiä tuotteita varten, jotka eivät täytä kokonaisuudessaan tuontia koskevia unionin terveysvaatimuksia. Mainitulla asetuksella varmistetaan myös, että kyseiset tuotteet ovat jäljitettävissä kaikissa kuljetuksen, varastoinnin, toimittamisen ja tuotteiden jäljelle jääneiden määrien tai jätteen hävittämisen vaiheissa, ja että niitä saa käyttää yksinomaan näyttelyssä.
            
         
               (7)
            
            
               Sen vuoksi on aiheellista poiketa asetuksesta (EU) 2015/329 siltä osin kuin on kyse siinä säädetyistä kauttakuljetusta ja varastointia koskevista vaatimuksista. Tässä yhteydessä olisi vahvistettava erityinen eläinten terveystodistuksen malli tuontia varten, kun on kyse tällaisten tuotteiden tuomisesta unionin alueelle. Kyseisessä asetuksessa vahvistettuja muita vaatimuksia olisi kuitenkin sovellettava.
            
         
               (8)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Jollei tässä asetuksessa toisin säädetä, asetusta (EU) 2015/329 ja Euroopan parlamentin ja neuvoston asetuksen (EY) N:o 178/2002 (5) 53 ja 54 artiklan mukaisesti hyväksyttyjä ja tämän asetuksen soveltamisaikana voimassa olevia kiireellisiä toimenpiteitä sovelletaan.
   2.   Poiketen siitä, mitä asetuksen (EU) 2015/329 2 artiklan c alakohdan i ja ii alakohdassa säädetään, seuraavien Japanista tulevien tuotteiden mukana on oltava tämän asetuksen liitteessä esitetty eläinlääkärintodistus:
   
               a)
            
            
               kotieläiminä pidettyjen sikaeläimien tuore liha;
            
         
               b)
            
            
               kotieläiminä pidetyistä sikaeläimistä saadut lihavalmisteet sekä käsitellyt mahat, rakot ja suolet, joille on tehty muu kuin erityiskäsittely eli käsittely ”A”, sellaisena kuin se on määriteltynä päätöksen 2007/777/EY liitteessä II olevassa 4 osassa;
            
         
               c)
            
            
               elintarvikkeet, jotka sisältävät edellä a ja b alakohdassa tarkoitettuja tuotteita.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä huhtikuuta 201531 päivään lokakuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä maaliskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 18, 23.1.2003, s. 11.
   
      (2)  Komission täytäntöönpanoasetus (EU) 2015/329, annettu 2 päivänä maaliskuuta 2015, eläinten terveyttä ja kansanterveyttä koskevista unionin säännöksistä poikkeamisesta siltä osin kuin on kyse Milanossa (Italia) järjestettävään EXPO Milano 2015 näyttelyyn tarkoitettujen eläinperäisten elintarvikkeiden tuomisesta Euroopan unionin alueelle (EUVL L 58, 3.3.2015, s. 52).
   
      (3)  Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).
   
      (4)  Komission päätös 2007/777/EY, tehty 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EYVL L 312, 30.11.2007, s. 49.)
   
      (5)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).
   
      LIITE
      
         Malli Jap POR EXPO Milano 2015